मारवाड़ मीणा समाज की बैठक में सामूहिक विवाह के आयोजन पर हुई चर्चा
शिवगंज| मारवाड़मीणा समाज का प्रथम सामूहिक विवाह के आयोजन को लेकर जाणुंदा स्थित मनजोगी महंत समाधि स्थल पर गादीपति रामदास महाराज के सानिध्य में बैठक का आयोजन किया गया। जिसमें कांटा परगना समेत पाली, सिरोही, जालोर से आए मीणा समाज के लोगों ने भाग लिया। बैठक में सामूहिक विवाह के आयोजन को लेकर सर्व सम्मति से कमेटी का गठन किया गया। जिसमें मोतीलाल मीणा को अध्यक्ष चुना गया। इसी प्रकार मनसुखलाल मीणा को सचिव, भोपाल मीणा, ढग़लाराम मीणा, हरीश माराज, नारायण मीणा को उपाध्यक्ष, रामलाल और ढगलाराम ताराचंद मीणा को कोषाध्यक्ष चुना गया। इनके अलावा 31 सदस्यों की कार्यकारिणी मनोनीत की गई। समारोह की मॉनिटरिंग के लिए पूर्व जिला परिषद सदस्य महेश मीणा, शेखर मीणा और संत कन्हैयालाल को सदस्य मनोनीत किया है। विवाह आयोजन को लेकर विभिन्न अन्य कमेटियों का भी गठन किया गया। जिसमें हमसफर बनने वाले जोड़ों की सूची नैनाराम मीणा नया गांव, ढगलाराम मीणा सारण रामलाल मीणा देवली को जिम्मेदारी सौंपी गई। सचिव मीणा के अनुसार कार्यक्रम को लेकर पारदर्शिता बनी रहे इसके लिए शामियाना, पेयजल, शादी कार्ड छपाई, भोजन व्यवस्था सहित अन्य कार्यों के लिए टैंडर प्रकिया अपनाई जाएगी। बैठक में भोपाल मीणा, पूर्व सरपंच मंगलाराम मीणा, हरीश माराज, रामलाल देवली,लुंबाराम कोट,मांगीलाल नीपल,फुआलाल धनला, पंचायत समिति सदस्य विक्रम मीणा देवली, मुकेश कोटडी, सुरेश कोलुपुरा, कानाराम, लुंबाराम, शेखर मीणा नारलाई, गणेश बिठुड़ा और अमराराम मीणा उपस्थित थे।
hin_Deva hin_Deva